FN ปิดบวก 3% โบรกชี้ ราคาหุ้นขาขึ้น ลุ้นทดสอบแนวต้าน 3.10 บ.
FN ปิดบวก 3% โบรกชี้ ราคาหุ้นอยู่ในทิศทางขาขึ้น พร้อมปริมาณซื้อขายเพิ่มขึ้นอย่างมีนัยสำคัญ ลุ้นทดสอบแนวต้าน 3.10 บ. และคาดนักลงทุนเข้าเก็งกำไรบริษัทปันผลเงินสดในอัตราหุ้นละ 0.0037 บาท จ่อขึ้น XD วันที่ 22 มี.ค. 65
FN ปิดบวก 3% โบรกชี้ ราคาหุ้นอยู่ในทิศทางขาขึ้น พร้อมปริมาณซื้อขายเพิ่มขึ้นอย่างมีนัยสำคัญ ลุ้นทดสอบแนวต้าน 3.10 บ. และคาดนักลงทุนเข้าเก็งกำไรบริษัทปันผลเงินสดในอัตราหุ้นละ 0.0037 บาท จ่อขึ้น XD วันที่ 22 มี.ค. 65
10 มี.ค. 2565

ผู้สื่อข่าวรายงานว่า วันนี้ (10 มี.ค. 2565) ราคาหุ้น บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ปิดตลาดอยู่ที่ระดับ 2.88 บาท เพิ่มขึ้น 0.08 บาท หรือ 2.86% โดยทำราคาจุดสูงสุด 3.02 บาท และ ราคาจุดต่ำสุด 2.80 บาท ด้วยมูลค่าซื้อขาย 305.65 ล้านบาท

โดย บล.โกลเบล็ก ระบุในบทวิเคราะห์ ว่าราคาอยู่ในทิศทางขาขึ้น โดยมีปริมาณซื้อขายเพิ่มขึ้นอย่างมีนัยสำคัญเนื่องจาก สัญญาณเทคนิค MACD และ Slow Sto. ส่งสัญญาณซื้อ หากผ่านแนวต้านแรกที่ 3.10 บาท ลุ้นทดสอบ ต้านถัดไป 3.50 บาท ส่วนแนวรับอยู่ที่ 2.84 บาท และให้จุด Cut loss ที่ 2.80 บาท
นอกจากนี้ที่ประชุมคณะบริหารได้อนุมัติจ่ายเงินปันผลเป็นเงินสดประจำปี 2564 จากกำไรสะสม ในอัตราปันผลหุ้นละ 0.0037 บาท โดยวันกำหนดรายชื่อผู้มีสิทธิได้รับปันผล(Record date) วันที่23 มี.ค. 2565 ซึ่งวันที่ขึ้นเครื่องหมาย XD วันที่ 22 มี.ค. 2565 และกำหนดจ่ายเงินปันผลวันที่ 18 พ.ค. 2565